#  Себепбаева Гулнур Лесбаевна

**Алматы қаласы. № 174 мектеп- гимназиясының бастауыш сынып мұғалімі.**

 **«Ұранды елдің - ұрпағы қайсар!»**

**7 мамыр - Қазақстан Республикасының Отан Қорғаушылары күніне арналған мерекелік кештің жүрісі**

***Мерекелік шараның шымылдығы хабарлаусыз ансамбль орындауында күймен ашылады***

( экранда қазақ елі, даласы туралы бейнеүзік көрсетіліп тұрады)

 **Фан-фар ойналып, жүргізушілер шығады.**

**1-жүргізуші:**

Қайырлы күн, қадірменді қауым! Бүгінігі «Ұранды елдің-ұрпағы қайсар!» деген айдармен ұйымдастырылып отырған 7 мамыр - Қазақстан Республикасының Отан Қорғаушылары күніне арналған мерекелік кешке қош келдіңіздер!

**2-жүргізуші:**

 Арма, ардақты ағайын!

 Бейбітшілік пен тыныштықты күзетіп, біздің тірегіміз бен мақтанышымызға айналған, Отан қорғаушы деген атқа лайықты ер азаматтарымызды шын жүректен мерекелерімен құттықтаймыз! Айбынды алаш ұлдары - Біз сіздермен мақтанамыз!

 **Алғы сөз кезегі Мұнайлы аудандық білім бөлімінің басшысы**

**Овезов Есен Орынбасарұлына беріледі!**

**( құттықтау сөз сөйленеді, ер азаматтарға алғыс хаттар табысталады)**

**2-жүргізуші:**

 1992 жылы 7 мамыр күні Елбасы Қазақстан қарулы күштерін құру туралы жарлыққа қол қойды. Содан бері 7 мамыр - Отан қорғаушылар күні деп жарияланып, мерекеге айналды.

**1-жүргізуші:**

 Елбасының бұл шешімі өскелең ұрпақ бойына Отан қорғау ұғымын сіңіру үшін қызмет етеді! Бұл күн - қайсар мінезді ата-бабамыздың жауынгерлік дәстүрінің заңды жалғас тапқан күні, ендеше тағы да мерекелеріңізбен!

**2-жүргізуші:** Ендігі кезекті бүгінгі мерекелік кешті жүргізуге көмекші болатын өзіміздің әріптестерімізге берейік, **Бағила, Жәннәт** сөз сіздерде!

**( сахнаға тағы да екі жүргізуші шығады)**

**3-жүргізуші:**

 Қымбатты Отандастар, мерекелеріңізбен!

**4- жүргізуші:**

 Армысыздар айбынды азаматтар, мереке құтты болсын!

**3-жүргізуші:**

 Отан Қорғаушылар күні бүгінде нағыз ұлттық мерекеге айналып отыр, Жанат, солай емес пе?

**4- жүргізуші:**

 Оның рас, өйткені әрбір отбасында әскери борышын өтеген немесе жоғарғы оқу орнында, қала берді мектеп қабырғасында әскери дайындықтан өткен адамдар бар.

**3-жүргізуші:**

 Ендеше, бүгінгі күн - бәрімізге ортақ мереке!

**4- жүргізуші:**

 Мереке тағы да құтты болсын!

***Ұлдар хоры: «Туған ел». Солист Тұрғанбев Атабек.***

**1-жүргізуші:**

 Отан қорғаушы! Қандай қасиетті де құдіретті сөз. Өзін ер-азаматпын деп санайтын кеудесінде намысы, жүрегінде оты бар әрбір жан үшін ең басты парыз, ең басты адами міндет – осы.

**2-жүргізуші:**

 Ел халқына шат-шадыман күлкі мен тыныш өмір сыйлауда әскеріміздің атқарып жатқан қызметтері ұшан-теңіз. Армиямыздың айбынын асқақтататын сарбаздарымызға қандай құрмет көрсетсек те жарасады. Біздің тәуелсіздігіміз бен тұтастығымызды, тыныштығымыз бен бейбіт тірлігімізді қас қақпай күзетіп тұрған, халқымызға қорған болған ұлттық әскеріміздің айбыны арта берсін!

 ***«Шекарашы сарбаздар» әні орындалып, солдаттар артында әр түрлі трюк жасайды.***

*(ЛЕД экранда Қазақстан қарулы күштері туралы бейнеүзік жүргізіліп тұрады)*

**3-жүргізуші:**

 Жәннәт, бағзы заманнан белгілі дала баласы білекті, жүректі болып келеді.

**4- жүргізуші:** Дұрыс айтасың Бағила, біздің жігіттеріміздің сезімі мынау кең даламыздай шексіз ғой шіркін! Жалпы батырды да, алыпты да бағындыратын, толқыған жүректі балқытатын біздердің ыстық ықыластырымыз бен махаббатарымыз ғой!

**3-жүргізуші:**  Ой, Жәннәт сенің мына бір сөзіңнен кейін менің бір шабытым ашылып тұр. Өлең оқып берсем қалай қарайсың?

**4- жүргізуші:** Тыңдайық!

**3-жүргізуші:** **Ендеше сүйгенін әскерден күткен арулардың атынан, тыңда!**

Махаббатқа адал,

Сертке берік арысым

Мысы басып тұрса да,

Жүрегі ыстық барысым

Өзің барда, баянды менің бақытым

Жанымыз егіз, асылым, жақұтым

Сезімнің сеңгір сырларын,

Махаббат дастан жырларын

Көңілге түйіп сақтадым,

Айбыным менің мақтаным!

**4- жүргізуші:**

 Ту, шіркін, не деген жалынды, сезімге толы жырлар. Мынадай өлең жырлардан кейін азаматтарымыз үшін әскерге бару деген ол - Бақыт!

(**Әскерге шығарып салу, қыздар, жігіттер сахнаға шығады)**

***Поэзия минуты ұйымдастырылып, қыздар өлең оқиды***

**1-жүргізуші:**  Менің бір байқағаным біздің қарулы күштердің қатарында өнерлі жігіттер өте көп екен.

**2-жүргізуші:** Енді жігітке жеті өнер де аз демей ме? Негізі осы қарулы күштерде қызмет жасаған біздің қырандарымыздың елімізді күзетумен ғана еңбектері шектелмейді.

**1-жүргізуші:** Иә, дұрыс айтасың олар біреудің арқа сүйер қорғаны, сая болар орманы, отбасының иесі, шаңырақтың киесі, адасқанға жол сілтер, қамыққанға жөн сілтер мейірбан ата, асқар тау әке, қамқор аға, ізетті іні.

**2-жүргізуші:** Адал дос, айнымас жолдас, міне осындай керемет қасиеттер біздің жігіттерді керемет туындыларға жетелейді.

***«Сапқа тұр сарбаз» әні орындалып, отан қорғаушылар би қимылымен әр түрлі жаттығулар көрсетеді.***

**3-жүргізуші:**  Ұлы дала, атамекен, туған жер! Сен талай оқиғаның куәсісің. Талай тағдыр тоғысқан жерұйықсың. Отан үшін от кешкен жауынгерлердің ерлігін дәріптейтін даласың!

**4-жүргізуші:** Талай балаң ер жеткен,

Батырларың өр неткен.

Қасиетіңнен айналдым,

Қастерлі менің төл өлкем.

**3-жүргізуші:** **Бағил**

 Халқымызда «Ер – елінің қорғаны» деген аталы сөз бар. Біз осындай жандардың ержүрек істеріне сай сый-құрмет көрсете отырып, олардан өнеге алып өсетін жас ұрпақ- Отанына адал қызмет етеді деп сенеміз!

**4-жүргізуші:** Ал Отанға адал қызмет етіп, жау оғына кеудесін тосқан қаһарман жандарды әрдайым есте сақтау әрбір азаматтың борышы.Олай болса сол елді қорғаған сарбаздарды еске алып, мың тағзым жасайық!

***Осы жерде тағзым композициясы ұйымдастырылады***

***«Журавли» әнінің желісімен би биленеді.***

**(ЛЭД экраннан Отан соғысы батырлары суреттері көрсетіліп, кезекпен құсқа айналып кетіп жатады)**

***Аналар хоры: «Бейбіт күн тілегі»***

**1-жүргізуші:**

 Қазақ елін қорғаушы Республикалық Қарулы Күштердің Жоғары бас қолбасшысы, Елбасымыз Нұрсұлтан Әбішұлы Назарбаев: «Садағаң кетейін, айналайын халқым! Сенің мүддең жолында бойда қуат, ойда нәр-бәрін аянбай сарп етуге пейілмін.

 **2-жүргізуші:**

 Сондай - ақ қандай да қасіретке қабырғасы қайыспаған, төзе білген, қажырлы да қайсар қазақ халқының, қазақ батырларының алдында мен басымды иемін! Осы елдің бір перзенті ретінде мен де Отан алдында адал қызмет етемін» деген болатын.

 ***«Елбасы» әні.***

1. **жүргізуші:**

 Отан үшін отқа да, суға да түсетін ерлер барда, ардақты ардагерлеріміз барда, ынтымағы мен бірлігі жарасқан қазақ елінің болашағы мәңгі.

 ***«Мәңгілік ел» әні орындалады.***

 **ХОР: «Әрқашан күн сөнбесін» орындалады.**

**осы жерде ЮИД балалары саптық жүрісті көрсетеді, гинасттар билеп шығады.**

 **2-жүргізуші.**

 Жер бетіндегі аналар баласынан, балалар анасынан айырылмасын. Әлемде бейбітшілік заман болсын. Халқымыз аман болсын!

 Еліміз аман, жұртымыз тыныш болсын! Қарулы Күштеріміздің қуаты нығайып, айбыны асқақтап, даңқы арта берсін! Тәуелсіздігіміз мәңгілік болғай!

Соңы.